dh-unibe/image-text_koenigsfelden-charters-post-1500 huggingface dataset:
Wir, Agnes, von gottes gnaden wilent kûnginn ze Ungˀn, vˀjenhen und tuͤn kunt allen den, die
disen brief an senhent oder hoͤrent lesen, ✳ dz wir unsers lieben bruͦders herzog Albrehtz willen und
gunst haben, ✳ dz wir mit den guͤtern, so wir in dem Eigen mit unserm guͦt erloͤset haben, unser
guͦten frûnt usrihten und vˀsenhen mugen, ✳ da von zwainzig stuk uf den guͤtern, die hie nach gescˀbē
sint: ✳ ze dem ersten uf Ruͦd̄ Siginers guͦt dri mût habˀn ✳ und zwelf schilling, ✳ sehs phenning ✳ Zovīgˀ
mûnz ✳ fûr ain swin, sol gelten nûn schilling, vier phēning ✳ der selben mûnz; ✳ uf Peter Scherentzers guͦt
oͧch zwelf schilling, sehs phenning ✳ fûr ain swin, sol gelten nûn schilling, vier phennīg; ✳ uf Cuͦnrat am
Sinder guͦt ✳ sehs mût roggen, ✳ ailif viertail habern; ✳ uf Cuͦnr₎ Mosers guͦt ✳ vier mût, zwai viertail
roggen, ✳ ain malter habˀn und drù viertail kˀnen; ✳ von dem hof ze Bire ✳ drissig schilling phenning fûr
zwai schwin, son gelten ahzenhen schilling, ✳ aht phenning; ✳ ordnen und schaffen wir unsern lieben, ✳ ✳ der
aͤptissenn und dem convent gemainlich hie ze Kûngsvelt, Sant Claren ordens, unser stift, ✳ umb dz, ✳ dz
si dester baz geweren und gerihten mugen ✳ Annen und Margareten von Luvar dz lipdinge, ✳ dz si in jaͤrclich
sint gebunden ze gebend von unseren wegen, ✳ also mit semlicher beschaidenhait, ✳ dz die ✳ ✳ aͤptissenn und dˀ
convent dise selben gûlt ✳ haben und niessen sol, ✳ alle die wil die erbern egenanten Anna und Margareta
von Luvar, oder ainù under inen, lept, ✳ und sol si nieman dar an weder sumen noch irren. ✳ swenn abˀ
die vorgenempten von Luvar beidesament von todes wegen nût ensint, ✳ so sùllen die vorgescˀbenn gûlt
gaͤntzlich und gar lideclich wider vallen und hoͤren an uns, ✳ oder an die herschaft, ob wir nût enwaͤrin. ✳ ✳
✳ wir geben oͧch mit urkùnd dis briefes den egenanten unsern lieben, der ✳ ✳ aͤptissenn und dem convent, ain
mark geltes, ✳ die wir oͧch mit unsers lieben bruͦders herzog Albrehtz gunst und willen gelost haben
umb zenhen mark silbers von den erbern ✳ Margareten von Wintterberg, ✳ Ruͦdolfs von Wintterbeg husfrowen, und von Annen, siner tohter, ✳ und sol die ✳ ✳ aͤptissenn und der convent disen satz niessen und innhaben, ✳ aun allen abschlag, ✳ als lang, ✳ untz dz unser lieber bruͦder herzog Albreht oder sin erben
si ✳ der selben zenhen mark silbers gaͤntzlich vˀrihtet und gewert, ✳ nach dem, als der brief seit, dē wir
dar ùber ✳ von unserm lieben bruͦder under sinem hangenden ingesigel haben, ✳ den wir oͧch der ✳ ✳ aͤptissenn
und dem convent in antwurtin, ✳ oͧch darumb, ✳ dz si dz e genant lipdinge ✳ den vorgenanten von Luvar
dester bas mugen vˀrihten. ✳ ✳ und ze ainem waren und offnem ùrkûnd aller diser vorgescˀbner dinge, so
geben wir unsern lieben, den vorgenanten, der ✳ ✳ aͤptissenn und dem convent, disen brief, besigelten
mit unserm insigel, ✳ der gegeben ist ze Kûngsvelt an dem naͤhsten samstag vor sant Valentins
tag, ✳ nach Cristus gebûrt tusent drûhundert jar ✳ und dar nach in dem sechs un̄ fûnfzigestem jar. ✳
Kongsfeld 267
267 Königsf.
Staatsarchiv
AARGAU
xx stùck vō hoff zuͦ
Byr ✳ harlangend vom lipding
✳ dero vō Lùùar
der vō Lùwar lipgedinge
convent
K ✳
D ✳ 59 ✳